als_Latn dik_Latn sag_Latn
Gazzetta dello Sport pretendon se agjenti i 24-vjeçarit është në Angli dhe ka gjetur marrëveshjen me Liverpool dhe tani ka mbetur vetëm të bindet Roma.
Gazzetta pretendon se Salah i ka thënë shokëve se ai ka rastin të rikthehet në Premier League.
Problemi i vetëm i Liverpool është shuma që kërkon Roma. Klubi italian nuk do të heqë dorë nga sulmuesi pa 35 milionë euro, por është i gatshëm ta shesë lojtarin kontrata e të cilit skadon në 2019 dhe një rinovim gjatë verës do t’i kushtonte shumë.
Roma ka spikatur zëvendësuesin e tij, ai është sulmuesi i Sassuolo-s Domenico Berardi. Sipas Liverpool Echo, Jurgen Klopp nuk do të harxhojë kohë dhe përforcimi është synimi kryesor. Lojtari i përfaqësueses egjiptiane ka shënuar 15 gola duke përgatitur 11 të tjerë për Roma-n gjatë sezonit që sapo lamë pas.
als_Latn als_Latn als_Latn als_Latn